ಎಟಿಎಂ ಹೊತ್ತೊಯ್ದ ಕಳ್ಳರು- ಸಿಕ್ಕಿದ್ದು 6 ಸಾವಿರ ಮಾತ್ರ

ಮುಂಬೈ: ಕಳ್ಳರು ಖಾಸಗಿ ಬ್ಯಾಂಕ್‍ನ ಎಟಿಎಂ ಮಷೀನ್ ಹೊತ್ತೊಯ್ದಿರುವ ಘಟನೆ ಮಹಾರಾಷ್ಟ್ರದ ಥಾಣೆ ಜಿಲ್ಲೆಯ ಗ್ರಾಮವೊಂದರಲ್ಲಿ ನಡೆದಿದೆ.

ಉಸಾತ್ನೆ ಗ್ರಾಮದಲ್ಲಿ ಘಟನೆ ನಡೆದಿದ್ದು, ಹೊತ್ತೊಯ್ದ ಎಟಿಎಂ ಯಂತ್ರದಲ್ಲಿ ಕೇವಲ 6,000 ರೂ. ಸಿಕ್ಕಿದೆ. ಪ್ರಕರಣದ ಕುರಿತು ಉಲ್ಲಾಸ್‍ನಗರದ ಹಿಲ್ ಲೈನ್ ಪೊಲೀಸ್ ಠಾಣೆಯಲ್ಲಿ ಬ್ಯಾಂಕ್ ಅಧಿಕಾರಿಗಳು ದೂರು ದಾಖಲಿಸಿದ್ದಾರೆ. ಐಪಿಸಿ ಸೆಕ್ಷನ್ 380(ಕಳ್ಳತನ) ಹಾಗೂ 427(ವಂಚನೆ) ಅಡಿ ಅನಾಮಧೇಯ ಕಳ್ಳರ ವಿರುದ್ಧ ಪೊಲೀಸರು ಪ್ರಕರಣ ದಾಖಲಿಸಲಾಗಿದೆ.

ಕಳ್ಳರು ಎಟಿಎಂ ಯಂತ್ರವನ್ನು ಹೊತ್ತೊಯ್ಯುವ ಮುನ್ನ ಸ್ಕ್ರೀನ್ ಗಾಜು, ಸಿಸಿಟಿವಿ ಕ್ಯಾಮೆರಾಗಳನ್ನು ಒಡೆದಿದ್ದಾರೆ ಎಂದು ಪೊಲೀಸರು ಮಾಹಿತಿ ನೀಡಿದ್ದಾರೆ. ಕಳ್ಳರ ಪತ್ತೆಗಾಗಿ ಪೊಲೀಸರು ಇದೀಗ ಬಲೆ ಬೀಸಿದ್ದಾರೆ.